Diari Oficial de la Generalitat Valenciana


Sumari del DOGV 5313, del 28-07-2006 (2006/8255)

Notificació a Salvador Vidal Llorens de la sentència dictada en el juí verbal número 92/2005.
---------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8255


Organisme emissor
:   Jutjat de Primera Instància Número 7 de València

Tipus de document
:   Edicte

Notificació a Salvador Vidal Llorens de la sentència dictada en el juí verbal número 92/2005. [2006/Q8255]  
Procediment: juí verbal (desnonament per falta de pagament) 92/2005  
Demandant: Teresa Arandia Pascual  
Procuradora: Pilar Moreno Olmos  
Demandat: Salvador Vidal Llorens  
Ricardo Alonso y Gurrea, secretari del Jutjat de Primera Instància número 7 de València, faig saber:  
Que en este jutjat a càrrec meu se seguixen actuacions de desnonament 92/2005-A, a instància de Teresa Arandia Pascual, representada per la procuradora Pilar Moreno Olmos contra Salvador Vidal Llorens, en què mitjançant la resolució de data de hui he acordat, com ho efectue, notificar la sentència dictada en les actuacions indicades al demandat en parador ignorat, Salvador Vidal Llorens.  
La part dispositiva de la sentència indicada, literalment, diu així:  
«Decisió  
Que amb l'estimació de la demanda formulada per Teresa Arandia Pascual, representada per la procuradora Pilar Moreno Olmos, declare resolt el contracte d'arrendament que la lliga amb la demandada Salvador Vidal Llorens, per falta de pagament de les rendes, i en conseqüència condemne esta darrera, una vegada ferma esta sentència, a deixar lliure, vàcua i a disposició de l'actora el bé arrendat local de negoci situat a València, Gran Via Marqués del Túria, número 54, baixos (quiosc), amb l'advertència que, si no ho efectua, es procedirà al llançament i lliurament de la possessió al demandant el dia 18 de novembre de 2005, a les 12.15 hores, assenyalat en la interlocutòria d'incoació d'este procediment, o en el més immediatament posterior d'acord amb les possibilitats d'este servici comú. Es consideraran béns abandonats els que hi haja a l'interior de l'immoble que no reclame el demandant.  
I amb l'estimació de l'acció acumulada en reclamació de rendes exercitada, condemne Salvador Vidal Llorens a pagar l'actora la quantitat de 2.636,82 euros (438.730 pessetes), en concepte de rendes i quantitats assimilades no pagades i derivades d'este arrendament, al pagament de l'interés legal de l'esmentada quantitat des de la interpel·lació judicial, i així mateix també ha de pagar les rendes reportades fins a la posada a disposició de l'actor de l'esmentat immoble; i impose a la part demandada les costes processals originades en este juí.  
Contra esta sentència, s'hi pot interposar un recurs d'apel·lació, que cal preparar en el termini de cinc dies des de la notificació d'esta, i és un requisit indispensable per a admetre a tràmit el recurs, acreditar tindre pagades les rendes vençudes i les que d'acord amb el contracte haja de pagar de bestreta.  
Esta és la meua sentència, jutjant en esta instància, que pronuncie, mane i firme.  
Publicació. La sentència anterior la va donar, llegir i publicar el magistrat jutge que la subscriu, el qual es trobava en el dia de hui, amb assistència meua, celebrant audiència pública. En done fe».  
I perquè valga de notificació de la sentència s'expedix esta cèdula.  
València, 21 de juny de 2006.. El secretari: Ricardo Alonso y Gurrea.